Harvey Weinstein va plăti 17 milioane de dolari femeilor care l-au acuzat de agresiuni sexuale.
Femeile abuzate sexual de Harvey Weinstein vor fi plătite cu 17 milioane de dolari. Ele au avut de ales între a primi banii sau a continua procesul. Compania deţinută de Harvey Weinstein a intrat în faliment în 2018.
O instanţă din Statele Unite a aprobat planul de lichidare al Weinstein Co, care va trebui să plătească 17 milioane de dolari femeilor care l-au acuzat pe Harvey Weinstein de agresiuni sexuale, relatează The Guardian.Weinstein Co şi-a vândut activele către Lantern Entertainment, care a devenit mai târziu Spyglass Media Group, pentru 289 de milioane de dolari, după ce a intrat în faliment, în 2018. Falimentul a fost influenţat de campania #MeToo, în care Harvey Weinstein a fost acuzat de abuzuri sexuale.Weinstein a primit o pedeapsă cu închisoare de 23 de ani, după ce a fost găsit vinovat de agresarea sexuală a unei foste asistente de producţie şi de violarea unei actriţe.Un grup de femei, abuzate sexual de Harvey Weinstein, a susţinut că alegerea între plata integrală şi continuarea procesului a fost nedreaptă. Un avocat al companiei, Paul Zumbro, a declarat în timpul şedinţei de judecată că planul a fost "remarcabil" şi "un final favorabil al acestei poveşti cu adevărat urâte".